J e g y z ő k ö n y v

Készült: Kemendollár Község Önkormányzati Képviselőtestületének 2022. január 24. napján 16.00 órakor tartott rendkívüli nyílt üléséről.

Az ülés helye: Pókaszepetki Közös Önkormányzati Hivatal

8932 Pókaszepetk, Arany J. u. 6.

Jelen vannak: Németh László polgármester

Majer Róbert alpolgármester

Szabóné Baján Erzsébet képviselő

Távol maradt előzetes bejelentés alapján:

Kurucz Attila képviselő

Horváth Jánosné képviselő

Tanácskozási joggal meghívottak:

Bucsák Katalin jegyző

N a p i r e n d e l ő t t:

Németh László polgármester köszöntötte a megjelenteket, a jelenléti ív alapján megállapította, hogy a képviselőtestület – három fő jelenlétével - határozatképes, az ülést megnyitotta.

Németh László polgármester tájékoztatást adott a két ülés között eltelt intézkedésekről, a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Németh László polgármester javasolja a kiadott napirendek elfogadását az alábbiak szerint:

**N a p i r e n d:**

1. ***Önkormányzati fejlesztési célú pályázatok benyújtása 2022. évben – Kemendollár Köztársaság utca, József Attila utca - utak felújítása***

Előadó: Németh László polgármester

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***Önkormányzati fejlesztési célú pályázatok benyújtása 2022. évben – Kemendollár Köztársaság utca, József Attila utca - utak felújítása*** *(előterjesztésként a pályázati kiírás és a fejlesztési cél bemutatásául szolgáló költségvetés került megküldésre)*

Előadó: Németh László polgármester

Németh László polgármester ismertette a képviselő-testület tagjaival, hogy kiírásra került az Önkormányzati fejlesztési célú pályázat, melyben lehetősége nyílik az önkormányzatnak út felújításra pályázni.

A pályázati kiírásban foglaltaknak az Önkormányzat megfelel.

Meg kell ragadni ezt a pályázati lehetőséget, amelyet az Államkincstárhoz kell benyújtani. A pályázatot pályázatíró bevonása nélkül központi rendszeren keresztül fejlesztési célú pályázat benyújtására lehet benyújtani.

A Kemendollár 353/8 hrsz-ú Köztársaság utca és a 636 hrsz-ú József Attila utca szakaszait érintené a felújítás. A rekonstrukcióra kért tervezési költség-kalkuláció szerint a felújítás költsége összesen bruttó 19.799.523,- Ft.

A bruttó értékhez 15 % önerőt kell biztosítani az önkormányzatnak. Az önerő mértékét az adó-erőképesség határozza meg. Kötelezően biztosítandó önerő mértéke 2.969.929,- Ft.

Kérdés, hozzászólás nem érkezett.

**A képviselőtestület a javaslattal egyetértett és Németh László polgármester javaslatára három igen szavazattal, ellenszavazat nélkül az alábbi határozatot hozta:**

***1/2022. (I. 24.) önkormányzati határozat***

***Kemendollár Község Önkormányzata Képviselőtestülete akként határoz, hogy a Magyarország 2022. évi központi költségvetésről szóló 2021. évi XC. törvény 3. melléklet 3.5. pont szerinti belterületi utak, járdák, hidak felújítása jogcímen – az Önkormányzati feladatellátást szolgáló fejlesztések támogatására kiírt –pályázati felhívás keretei között - 549 300 igénylésazonosítóval - az önkormányzat tulajdonában lévő***

* ***Kemendollár 353/8 hrsz-ú természetben Kemendollár, Köztársaság utca***
* ***Kemendollár 363 hrsz-ú József Attila utca***

***rekonstrukciót kívánja megvalósítani, az alábbi költségvetést ismertető költségtábla ismeretében:***

|  |  |
| --- | --- |
|  | ***Kemendollár 353/8 hrsz és 363 hrsz*** |
| ***önerő további biztosítandó*** | ***0,-*** |
| ***önerő kötelezően biztosítandó 15 %*** | ***2.969.929,-*** |
| ***támogatás*** | ***16.829.594,-*** |
| ***összesen*** | ***19.799.523,-*** |

***A pályázat nyertessége esetében a - 19.799.523,- forint – bekerülési összköltségéből a beruházás megvalósításához szükséges saját forrás összegét – 2.969.929,- forintot - az önkormányzat a 2022.évi költségvetésében biztosítani kívánja.***

***A projekt tervezett megvalósításának éve 2022.***

***A Képviselőtestület felkéri a Polgármestert, hogy a projekt megvalósításához szükséges szerződéseket kösse meg, írja alá. Az árajánlatokat a kivitelezőktől kérje be.***

***Határidő: azonnal***

***Felelős: Németh László polgármester***

Egyéb kérdés, hozzászólás nem merült fel a polgármester az ülést 16,40 órakor bezárta.

kmft.

Németh László Bucsák Katalin

polgármester jegyző